पाकिस्तान सिविल सेवा परीक्षा में 'लड़के तो ऐसे ही रहेंगे' पर लिखने को कहा
पाकिस्तान में एक यूनिवर्सिटी के इंजीनियरिंग एग्जाम में ऐसा सवाल पूछा गया कि स्टूडेंट सहित सब के सब हैरान रह गए। इसके बाद बवाल मच गया।
पाकिस्तान की एक यूनिवर्सिटी में एग्जाम में भाई-बहन के बीच शारीरिक संबंध को लेकर सवाल किए जाने पर विवाद छिड़ गया है। मामला के तूल पकड़ते ही यूनिवर्सिटी को एक्शन लेना पड़ा।
दरअसल, बैचलर ऑफ इलेक्ट्रिकल इंजीनियरिंग (बीईई) के स्टूडेंट से ‘जूली और मार्क परिदृश्य’ नामक एक पैरा को पढ़ने के बाद उस पर एक निबंध लिखने के लिए कहा गया।
पूरे सवाल का लब्बोलुआब ये था
‘जूली और मार्क भाई और बहन हैं। वे कॉलेज से गर्मी की छुट्टियों में फ्रांस में एक साथ यात्रा कर रहे हैं। एक रात वे समुद्र तट के पास एक केबिन में अकेले रुके। उन्होंने फैसला किया कि अगर वे प्यार करने की कोशिश करेंगे तो यह दिलचस्प और मजेदार होगा। कम से कम, यह उनके लिए नया अनुभव होगा।’
प्रश्न के लिए निबंध में इस तरह से बताया गया जो कि बेहद आपत्तिजनक था। इसके बाद के सवालों में, छात्रों से पूरे परिदृश्य के बारे में उनके विचार पूछे गए। यह भी पूछा गया कि क्या जूली और मार्क का ‘प्यार करना’ ठीक था।
विरोध में उतर आई पाकिस्तानी एक्ट्रेस
एक्ट्रेस और सिंगर मिशी खान इस सवाल पर इतनी खफा हुईं कि उन्होंने ट्विटर पर कहा, ‘आपको शर्म आनी चाहिए @cuissbc। आपकी यूनिवर्सिटी को सील कर देना चाहिए और विकृत मानसिकता वाले शिक्षकों को बाहर का रास्ता दिखाना चाहिए। जिसने भी यह सवाल पूछा है, उसे सलाखों के पीछे होना चाहिए। यह गंदा सवाल पूछने की आपकी हिम्मत कैसे हुई?’
केवल मिशी खान ही नहीं इमरान खान की पार्टी तहरीक-ए-इंसाफ (पीटीआई) से जुड़े शहरयार बुखारी ने भी सोशल मीडिया प्लेटफॉर्म पर लिखा-
‘पाकिस्तान की टॉप यूनिवर्सिटी पाकिस्तान के युवाओं और हमारी संस्कृति और धार्मिक मूल्यों को नष्ट करने के मिशन पर है!’
मामला तूल पकड़ते देख, यूनिवर्सिटी ने की कार्रवाई
न्यूयॉर्क पोस्ट के मुताबिक, प्रश्न पत्र तैयार करने वाले शिक्षक को जांच के बाद विश्वविद्यालय से सस्पेंड कर उन्हें ब्लैकलिस्ट कर दिया गया है।
यूनिवर्सिटी ने आधिकारिक तौर पर कहा, ‘क्वेश्चन पेपर का कंटेंट बेहद आपत्तिजनक और इस्लामिक गणराज्य पाकिस्तान के सिलेबस नियमों के खिलाफ है।’
स्टोरी में आगे बढ़ने से पहले से इश पोल में अपनी रायशुमारी करते चलें
भारत में परीक्षा के सवालों पर भी उठती रही हैं उंगलियां
पिछले साल जून में मध्यप्रदेश में एमपीपीएससी परीक्षा में एक सवाल पूछा गया जिस पर इतना विवाद हुआ कि राज्य सरकार को हस्तक्षेप करना पड़ा। दरअसल, MPPSC परीक्षा के सी-सेट पेपर में एक सवाल पूछा गया कि ‘क्या कश्मीर को पाकिस्तान को देने का निर्णय कर लेना चाहिए?’ सवाल के जवाब में दो तर्क दिए गए, पहला हां इससे भारत का बहुत सा धन बचेगा और दूसरा नहीं, ऐसे निर्णय से इसी तरह की और भी मांगें बढ़ जाएंगी। इस प्रश्न को लेकर विवाद गहरा गया है, जिसके बाद पेपर सेट करने वालों को ब्लैक लिस्टेड कर दिया गया है।
पाकिस्तान की सिविल सेवा परीक्षा के पेपर में भी लिखवाया गया था अजीब लेख
कुछ दिन पहले की ही बात है पाकिस्तान के सेंट्रल सिविल सर्विस एग्जाम में भी एक अनोखा सवाल पूछा गया था। उस एग्जाम पेपर में एस्पिरेंट्स से ‘बॉयज विल बी बॉयज’ यानी लड़के तो लड़के होते हैं, विषय पर लेख लिखने को कहा गया था। इस सवाल ने लोगों को ‘मेन विल बी मेल’ वाले ऐड की याद दिला दी थी। सोशल मीडिया पर इसको लेकर तमाम मीम बनाए गए। कहा गया कि इतने महत्वपूर्ण एग्जाम का पेपर एक ऐड देखकर बना दिया गया। उधर, परीक्षा देने वाली लड़कियों का कहना था कि हम इस टॉपिक को लिखने में एक्सपर्ट हैं। ... पूरी खबर पढ़ने के लिए क्लिक करें